Petra Alfrida Henrikka Thekla (Frida) Zachariassen var på mange måder en ener i efterkrigstidens færøske kunst. På den ene side var hun kvinde, der havde civilt arbejde i en lokal sparekasse, og på den anden side var hun en produktiv maler, der også skrev og udgav bøger om kunst og kunstteori. Hun rejste en del til kunstmuseer rundt omkring i Europa, hvor hun studerede andres kunst. Hun malede om det daglige liv i Klaksvík og omegn, og mange af motiverne skildrer navngivne steder og personer. Hun malede i en en abstrakt geometrisk stil med en tiltagende skematisk stramhed i både form, linje og farve, hvor landskaber og mennesker opløses og sættes sammen på ny som firkanter og trekanter, med den blå farve iscenesat af skarpe kontraster. Hun malede mennesket i naturen, hviklet også gør hende speciel i forhold til andre samtidige færøske kunstnere. Nogle temaer i hendes malerier er f.eks. kvinderne ordner fisk, og mændene klargør både, losser, slagter grind, høster, røgter får eller vandrer i fjeldet.<ref>{{cite web |url=http://www.nordatlantens.dk/da/udstillinger/2012/frida-zachariassen-klaksv%C3%ADk-blues/ |title=FRIDA ZACHARIASSEN - Klaksvík Blues |last1=FRIDA ZACHARIASSEN - Klaksvík Blues |first1= |date=2012 |work= |publisher=Nordatlantens Brygge |accessdate=20. januar 2018 |archive-date=21. januar 2018 |archive-url=https://web.archive.org/web/20180121071320/http://www.nordatlantens.dk/da/udstillinger/2012/frida-zachariassen-klaksv%C3%ADk-blues/ |url-status=ok }}</ref>
Maleri